## Rješenje kojim se ocjenjuje dopuštenom provedba koncentracije koja će nastati pripajanjem Privredne banke - Laguna banke d.d., Poreč, Privrednoj banci Zagreb

### NN 89/2004 (30.6.2004.), Rješenje kojim se ocjenjuje dopuštenom provedba koncentracije koja će nastati pripajanjem Privredne banke - Laguna banke d.d., Poreč, Privrednoj banci Zagreb

# HRVATSKA NARODNA BANKA

1674

Na teme­­lju
članka 39. stavka 2. pod i) Zakona o Hrvatskoj narodnoj banci (»Narodne
novine«, br. 36/2001.), a u vezi s člankom 40. Zakona o bankama (»Narodne
novine«, br. 84/2002.) i točkom 9.1.1. Odluke o zaštiti tržišnog natjeca­­nja
unutar ban­karskog sektora (»Narodne novine«, br. 48/2003.), odlučujući povodom
prijave namjere provedbe koncentracije koju je podnijela Privredna banka Zagreb
d.d. sa sjedištem u Zagrebu, F. Račkoga 6, guverner Hrvatske narodne banke
donosi

## RJEŠENJE

1. Ocje­­njuje
se dopuštenom provedba koncentracije koja će nastati pripaja­­njem Privredne
banke – Laguna banke d.d., Poreč, Prvomajska 4a, Privrednoj banci Zagreb d.d.,
Zagreb, F. Račkoga 6.

2. Ovo
je rješe­­nje konačno u upravnom postupku.

3. Ovo će
rješe­­nje biti objav­­ljeno u »Narodnim novinama«.

Obrazlože­­nje

7. svib­­nja
2004. Privredna banka Zagreb d.d., Zagreb, F. Račkoga 6, podnijela je Hrvatskoj
narodnoj banci prijavu namjere provedbe koncentracije u smislu članka 40.
Zakona o bankama (»Narodne novine«, br. 84/2002.) i točke 7. Odluke o zaštiti
tržišnog natjeca­­nja unutar bankarskog sektora (»Narodne novine«, br.
48/2003.). 17. svib­­nja 2004. Hrvatska narodna banka zatražila je od Privredne
banke Zagreb d.d. dopunu prijave namjere provedbe koncentracije. Dopuna prijave
dostav­­ljena je Hrvatskoj narodnoj banci 20. svib­­nja 2004.

U
postupku ocjene dopuštenosti koncentracije utvrđene su s­­lje­deće či­­njenice:

1.
Sudionici koncentracije jesu Privredna banka Zagreb d.d., Zagreb, F. Račkoga 6
(u nastavku teksta: PBZ) i Privredna banka – Laguna banka d.d., Poreč,
Prvomajska 4a (u nastavku teksta: Laguna banka).

2. PBZ
je imate­­lj 100% udjela u teme­­ljnom kapitalu Laguna banke, na osnovi če­ga
ima potpunu kontrolu te realizira obveze i odgovornosti nadređene banke u
odnosu na Laguna banku.

3. Većinski dioničar PBZ-a jest Intesa Holding
International S.A. sa 76,3% udjela u teme­­ljnom kapitalu PBZ-a, dok su imate­­lji
preostalih udjela Europska banka za obnovu i razvoj (20,8%) i mali dioničari
(ukupno 2,61%), a 0,29% dionica drži PBZ kao trezorske dionice. S obzirom na
navedenu dioničku strukturu PBZ je dio financijske grupacije Gruppo Intesa.

4. Pravni je oblik koncentracije pripaja­­nja, pri čemu
PBZ kao preuzimate­­lj pripaja Laguna banku kao pripojeno društvo i preuzima
svu njezinu imovinu, prava i obveze. Nakon pripaja­­nja Laguna banka bi postala
sedamnaesta podružnica PBZ-a, sa sjedištem u Puli ili Poreču, što će biti odlučeno
naknadno.

5. Pravni teme­­lj koncentracije jest Ugovor o
pripaja­­nju sklop­­ljen 19. svib­­nja 2004. između PBZ-a i Laguna banke, kojim
je utvrđeno da teme­­ljni kapital PBZ-a iznosi 1.666.000.000,00 kn i da je
podije­­ljen na 16.660.000 redovnih dionica nominalne vrijednosti 100,00 kuna
po dionici. Teme­­ljni kapital Laguna banke iznosi 60.041.000,00 kn i podije­­ljen
je na 16.220 dionica nominalne vrijednosti 3.700,00 kuna po dionici. Budući da
je PBZ imate­­lj 100% udjela u teme­­ljnom kapitalu Laguna banke, ugovorne su
strane suglasne da se u skladu s člankom 531. stav­kom 2. Zakona o trgovačkim
društvima (»Narodne novine«. br. 111/1993. i 34/1999.) provede postupak
pojednostav­­ljenog pripaja­­nja.

Ugovorom je određeno da se Laguna banka pripaja PBZ-u
prijenosom cjelokupne imovine zajedno sa svim pravima i obvezama Laguna banke
na PBZ, i to s danom 1. siječ­­nja 2005., odnosno s danom upisa pripaja­­nja u
sudski re­gistar Trgovačkog suda u Zagrebu. Ugovor stupa na snagu kada ga nakon
potpisiva­­nja i solemnizira­­nja odobri Glavna skupština Laguna banke.

6. Ci­­ljevi su pripaja­­nja efikasnije poslova­­nje
i uprav­­lja­­nje, što se namjerava ostvariti racionalnijim korište­­njem
resursa i standardizacijom usluga i procedura u jednoj, sjedi­­njenoj banci. Za
poveća­­nje konkurentnosti i poslovne uspješnosti Laguna banke potrebno je
poduzeti niz mjera i uložiti znatna sredstva, što se u okviru PBZ-a može
ostvariti jednostavnije i brže, uz ma­­nje troškove. U postupku pripaja­­nja
Laguna banke PBZ namjerava do kraja 2004. prenijeti Laguna banci potrebnu
informatičku tehnologiju, kanale distribucije, kreditne, kartične i depozitne
proizvode i usluge, tehnologiju rada, uz znatno ma­­nje troškove ne­go što bi
ih imala Laguna banka kao samostalna pravna osoba.

7. Kao mjerodavno tržište određeno je tržište
univerzalnog ban­karstva na području Istre. Mjerodavno tržište u svojoj pro­izvodnoj
dimenziji (tržište univerzalnog bankarstva) određeno je na teme­­lju usluga
koje pružaju banke sudionice koncentracije. Laguna banka je svojom poslovnom
mrežom prisutna samo na području Istre, a PBZ svojom mrežom poslovnica, podružnica
i bankomata pokriva područje cijele Republike Hrvatske. Teritorijalno preklapa­­nje
PBZ-a i Laguna banke postoji samo na pod­ručju Pule i Rovi­­nja, a provedba
koncentracije neće utjecati na tržište univerzalnog bankarstva Republike
Hrvatske, već samo na tržište univerzalnog bankarstva na području Istre. Međutim,
kako Hrvatska narodna banka ne raspolaže podacima o tržišnim udjelima banaka
sudionica koncentracije u Istarskoj županiji, a riječ je o unutargrupnoj
transakciji, analizirani su tržišni udjeli PBZ-a i Laguna banke na tržištu
univerzalnog bankarstva Repub­like Hrvatske, a prisutnost na tržištu Istarske županije
promatrana je s obzirom na broj podružnica i poslovnica banaka sudionica
koncentracije.

*• Analiza tržišta
univerzalnog bankarstva Republike Hrvatske prema kreditima*

Prema podacima Hrvatske narodne banke na dan 31.
prosinca 2003. (privremeni nerevidirani podaci) udio PBZ-a u ukupno izdanim
kreditima na bankarskom tržištu Republike Hrvatske iznosio je 19,22%, a udio
Laguna banke 0,34%. S obzirom na to da su na dan 31. prosinca 2003. osim PBZ-a
i Laguna banke članice Grupe PBZ bile i Riadria banka d.d., Rijeka (sada
pripojena PBZ-u) i Međimurska banka d.d., Čakovec, tržišni udio Grupe PBZ s
obzirom na kredite iznosio je 21,49%.

*• Analiza tržišta
univerzalnog bankarstva Republike Hrvatske prema depozitima*

Prema podacima Hrvatske narodne banke na dan 31.
prosinca 2003. (privremeni nerevidirani podaci) udio PBZ-a u ukupno prim­­ljenim
depozitima na bankarskom tržištu Republike Hrvatske iznosio je 18,25%, a udio
Laguna banke 0,35%. Na isti dan tržišni udio Grupe PBZ s obzirom na prim­­ljene
depozite iznosio je 20,8%.

*• Analiza tržišta
univerzalnog bankarstva Republike Hrvatske prema ukupnoj aktivi*

Prema podacima Hrvatske narodne banke na dan 31.
prosinca 2003. (privremeni nerevidirani podaci) udio PBZ-a u ukupnoj aktivi
bankarskog sektora Republike Hrvatske iznosio je 18,48%, a udio Laguna banke
0,34%. Na isti dan tržišni udio Grupe PBZ u ukupnoj aktivi bankarskog sektora
iznosio je 20,71%.

*• Analiza mjerodavnog tržišta
s obzirom na broj poslovnica i podružnica*

Poslovna mreža svih banaka koje su prisutne na području
Istarske županije (prema podacima HNB-a na dan 31. prosinca 2003.) sastoji se
od ukupno 110 poslovnica i podružnica. S obzirom na broj poslovnica i podružnica
pred­­njači Nova banka d.d., koja u Istarskoj županiji ima 34 poslovnice i
podružnice. Slijede ju Erste & Steiermärkische Bank d.d. i Istarska
kreditna banka d.d. svaka sa 16 poslovnica i podružnica. Slijedi s 11
poslovnica i ispostava Laguna banka. U ukupnom broju poslovnica i podružnica
svih banaka na području Istarske županije banke sudionice koncentracije
sudjeluju s udjelom od 12,73%.

8. Poslovna mreža PBZ-a pokriva cijelu Republiku
Hrvatsku i sastoji se od 16 podružnica, 124 poslovnice i 50 ispostava. Poslovna
mreža Laguna banke pokriva područje Istarske županije i sastoji se od 6
poslovnica i 5 ispostava. Osim navedenih klasičnih oblika kanala distribucije
PBZ se koristi i elektroničkim kanalima distribucije proizvoda i usluga, to su:
PBZCOMŽNET
(internetsko bankarstvo za poduzeća), bankomati, POS uređaji, Servis PBZ365
koji obuhvaća telefonsko bankarstvo, internetsko bankar­stvo, PBZ365 SMS,
PBZ365 WAP i Mpay bankarstvo), te mrežom prodajnih agenata. Osim poslovnica i
ispostava, Laguna banka nema drugih oblika vlastitih kanala distribucije, već
upotreb­­ljava 14 bankomata PBZ-a na području Istarske županije.

9. Na dan 31. ožujka 2004. PBZ ima udjele u s­­ljedećim
poduzetnicima:

1. PBZ INVEST d.o.o., Zagreb (100% udjela)

2. PBZ KAPITAL d.o.o., Zagreb (100% udjela)

3. PBZ NEKRETNINE d.o.o., Zagreb (100% udjela)

4. PBZ American Express d.o.o., Zagreb (100% udjela)

5. PBZ American Express d.o.o., Ljub­­ljana (100%
udjela)

6. PBZ American Express d.o.o., Skopje (95% udjela)

7. PBZ LEASING d.o.o., Zagreb (100% udjela)

8. PRIVREDNA BANKA – LAGUNA BANKA d.d., Poreč (100%
udjela)

9. MEĐIMURSKA BANKA d.d., Čakovec (96,39% udjela)

10. INVEST HOLDING d.o.o., Karlovac (56,38% udjela)

11. PBZ Im-und Export Handel und Service GmbH u
likvidaciji, Njemačka (100% udjela)

12. PBZ – CROATIA OSIGURANJE d.d. za uprav­­lja­­nje
obveznim mirovinskim fondom, Zagreb (50% udjela)

13. PBZ stambena štedionica d.d., Zagreb (100%
udjela).

Osim vlasničke povezanosti s navedenim društvima,
postoji i povezanost PBZ-a s Podravkom d.d., Koprivnica, Belišćem d.d., Belišće,
Krašem d.d., Zagreb i Varaždinskom burzom d.d., Varaždin, jer su članovi uprave
PBZ-a ujedno i članovi nadzornih odbora navedenih društava.

Laguna banka je imate­­lj 0,69% udjela  u teme­­ljnom kapitalu Istarskih autocesta
d.d., Pula.

Budući da je riječ o unutargrupnoj transakciji, u
ispitnom postupku nije se ulazilo u dub­­lju analizu povezanosti sudionika
koncentracije s drugim poduzetnicima.

10. Nakon pripaja­­nja Laguna banke PBZ-u svim dosadaš­­njim
fizičkim klijentima Laguna banke pružit će se kvalitativno i kvantitativno veći
asortiman klasičnih bankarskih proizvoda (osobito kartičnih proizvoda) i
neklasičnih bankarskih proizvoda koje daje PBZ, kao i najsuvremenija paleta
usluga koje nudi PBZ, uvest će se novi kanali distribucije (elektroničko
bankarstvo, agenti), osuvremeniti poslovna mreža te će se poduzimati druge
poslovne aktivnosti u skladu sa zahtjevima klijenata i djelova­­njem
konkurencije (sniže­­nje naknada za proizvode/usluge).

Korporativni klijenti Laguna banke po pripaja­­nju
imat će na raspolaga­­nju konkurentne kreditne proizvode i širok spektar
dodatnih usluga (platni promet, elektroničko bankarstvo, PBZCOMŽNET, PBZ Info Servis – info
pulteve, statement printere), od kojih se očekuju dodatni prihodi za Grupu PBZ,
a sa stanovišta klijenata kvalitetnija i jeftinija usluga u određenim se­gmentima
(devizno poslova­­nje).

Grupa PBZ ostvarit će pripaja­­njem povećanu
konkurentnost na tržištu Istarske županije. Pobo­­ljšano servisira­­nje velikih
klijenata (novi proizvodi, kanali, platni promet) i velikih projekata na području
dosadaš­­nje­g djelova­­nja Laguna banke neposredno će utjecati na razvoj
gospodarstva Istarske županije.

Razmatra­­njem navedenih či­­njenica vezanih uz
analizu predmetne koncentracije utvrđeno je s­­ljedeće:

1. Pripaja­­njem Laguna banke PBZ-u nastaje
koncentracija definirana u točki 6.1. Odluke o zaštiti tržišnog natjeca­­nja
unutar bankarskog sektora, koja podliježe obveznoj prijavi kako bi se ispitalo
može li ­­njome doći do sprječava­­nja, ograničava­­nja ili narušava­­nja tržišnog
natjeca­­nja u smislu točke 1.5. navedene odluke.

2. Analiza tržišta univerzalnog bankarstva Republike
Hrvat­ske pokazuje da Grupa PBZ ima tržišni udjel od približno 21%. Na
mjerodavnom tržištu Grupa PBZ ima 12,73% svih poslovnica i podružnica.
Provedbom predmetne koncentracije ne dolazi do porasta tržišnog udjela
sudionika koncentracije na tržištu univerzalnog bankarstva Republike Hrvatske
ili na mjerodavnom tržištu na način da se stvara ili jača vladajući položaj
Grupe PBZ, pa predmetna koncentracija ne vodi ni ograničava­­nju, sprječava­­nju
ili narušava­­nju tržišnog natjeca­­nja na tržištu univerzalnog bankarstva
Republike Hrvatske ili na mjerodavnom tržištu. Ovo posebice vrijedi ako se ima
na umu da je Grupa PBZ i na državnoj razini i na mjerodavnom tržištu izložena
snažnoj konkurenciji ostalih banaka i bankarskih grupa.

3. Pripaja­­nje Laguna banke PBZ-u, pozitivno će se
odraziti na troškove i standardizaciju poslova­­nja, na kvalitetu i raznolikost
ponude proizvoda i usluga, pa će i potrošači imati odgovarajuće koristi od
predmetne koncentracije.

Na teme­­lju iznesenoga odlučeno je kao u izreci.

POUKA O PRAVNOM LIJEKU

Ovo je
rješe­­nje konačno u upravnom postupku i protiv ­­nje­ga nije dopuštena žalba,
već se može pokrenuti upravni spor tužbom neposredno kod Upravnog suda
Republike Hrvatske u roku 30 dana od dana dostave ovog rješe­­nja.

Urbroj: 223-020/06-04/ŽR
Zagreb, 15. lip­­nja 2004.

Guverner
Hrvatske narodne banke
**dr. sc. Že­­ljko Rohatinski,** v. r.

Rješenje, NN 89/2004-1674